ᱢᱤᱱᱟᱠᱥᱤ ᱪᱤᱛᱚᱨᱚᱧᱡᱚᱱ

ᱢᱤᱱᱟᱠᱥᱤ ᱪᱤᱛᱚᱨᱚᱧᱡᱚᱱ ᱫᱚ ᱵᱷᱟᱨᱚᱛ ᱫᱤᱥᱚᱢ ᱨᱤᱱᱤᱡ ᱧᱩᱛᱩᱢᱟᱱ ᱠᱞᱟᱥᱤᱠᱟᱞ ᱮᱱᱮᱡ ᱨᱩᱥᱤᱠᱟ ᱠᱟᱱᱟᱭ ᱾ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱦᱟᱹᱴᱤᱧ ᱨᱮᱱᱟᱜ ᱯᱟᱱᱰᱟᱞᱩᱨ ᱞᱮᱠᱟᱱ ᱠᱞᱟᱥᱤᱠᱟᱞ ᱮᱱᱮᱡ ᱨᱤᱱᱤᱡ ᱢᱤᱫ ᱧᱩᱛᱩᱢᱟᱱ ᱢᱟᱪᱮᱛ ᱟᱨ ᱮᱱᱮᱡ ᱰᱟᱦᱟᱨ ᱩᱱᱩᱫᱩᱜ ᱤᱡ ᱠᱟᱱᱟᱭ ᱾  
ᱵᱷᱟᱨᱚᱛᱱᱟᱴᱭᱚᱢ ᱟᱨ ᱚᱱᱟ ᱨᱮᱱᱟᱜ ᱦᱟᱹᱴᱤᱧ ᱯᱟᱱᱰᱟᱞᱩᱨ ᱞᱮᱠᱟᱱ ᱮᱱᱮᱡ ᱠᱚ ᱵᱟᱧᱪᱟᱣ ᱟᱨ ᱦᱟᱨᱟ ᱵᱩᱨᱩ ᱞᱟᱹᱜᱤᱫ ᱠᱟᱞᱟᱫᱤᱠᱥᱟ ᱧᱩᱛᱩᱢ ᱜᱟᱶᱛᱟ ᱟᱡ ᱮ ᱵᱮᱱᱟᱣ ᱠᱮᱜᱼᱟ ᱾ 
ᱪᱳᱠᱠᱟᱞᱤᱸᱜᱚᱢ ᱯᱤᱞᱟᱤ ᱟᱨ ᱥᱩᱵᱵᱚᱨᱟᱭᱟ ᱯᱤᱞᱟᱤ, ᱧᱩᱛᱩᱢ ᱢᱤᱫ ᱟᱯᱟᱦᱚᱯᱚᱱ ᱟᱡ ᱨᱤᱱ ᱮᱱᱮᱡ ᱜᱩᱨᱩ ᱠᱤᱱ ᱛᱟᱦᱮᱸ ᱠᱟᱱᱟ ᱾ 
ᱱᱩᱭ ᱫᱚ ᱟᱭᱢᱟ ᱞᱮᱠᱟᱱ ᱥᱟᱨᱦᱟᱣ ᱮ ᱧᱟᱢ ᱟᱠᱟᱫᱼᱟ ᱾ ᱚᱱᱟᱠᱚ ᱢᱩᱫᱽᱨᱮ ᱛᱟᱢᱤᱞᱱᱟᱰᱩ ᱥᱟᱨᱠᱟᱨᱤ ᱯᱟᱦᱴᱟ ᱠᱷᱚᱱ ᱠᱟᱞᱟᱭᱤᱢᱟᱢᱚᱱᱤ ᱟᱨ ᱯᱟᱨᱛᱷᱚᱥᱟᱨᱚᱛᱷᱤ ᱥᱣᱟᱢᱤ ᱥᱚᱵᱷᱟ ᱯᱟᱦᱴᱟ ᱠᱷᱚᱱ ᱱᱟᱴᱭᱚ ᱠᱟᱞᱟ ᱥᱟᱨᱚᱛᱷᱤ ᱥᱟᱨᱦᱟᱣ ᱮ ᱧᱟᱢ ᱟᱠᱟᱫᱼᱟ ᱾   
ᱵᱷᱟᱨᱟᱛᱱᱟᱴᱭᱟᱢ ᱠᱞᱟᱥᱤᱠᱟᱞ ᱮᱱᱮᱡ ᱨᱮ ᱟᱡ ᱱᱟᱯᱟᱭ ᱮᱱᱮᱢ ᱠᱷᱟᱹᱛᱤᱨ ᱵᱷᱟᱨᱚᱛ ᱥᱟᱨᱠᱟᱨ ᱯᱟᱦᱴᱟ ᱠᱷᱚᱱ ᱦᱚᱸ ᱥᱟᱞ ᱒᱐᱐᱘ ᱨᱮ ᱯᱩᱱᱟᱜ ᱧᱩᱛᱩᱢᱟᱱ ᱥᱟᱨᱦᱟᱣ ᱥᱚᱢᱢᱟᱱ ᱯᱚᱫᱽᱢᱚᱥᱨᱤ ᱥᱚᱢᱢᱟᱱ ᱛᱮᱠᱚ ᱥᱟᱨᱦᱟᱣ ᱟᱠᱟ ᱫᱮᱭᱟ ᱾ 

ᱡᱤᱭᱚᱱᱤ

ᱢᱤᱱᱟᱠᱥᱤ ᱪᱤᱛᱷᱚᱨᱚᱱᱡᱚᱱ ᱫᱚ ᱛᱟᱢᱤᱞ ᱱᱟᱰᱩ ᱨᱮᱱᱟᱜ ᱪᱮᱱᱟᱭᱤ ᱨᱮ ᱡᱟᱱᱟᱢ ᱞᱮᱱᱟ ᱾ ᱵᱟᱵᱟ ᱧᱩᱛᱩᱢ ᱫᱚ ᱥᱟᱵᱟᱱᱟᱜᱚᱭᱟᱢ ᱢᱟᱦᱟᱶ ᱢᱤᱫ ᱥᱟᱨᱠᱟᱨᱤ ᱪᱟᱹᱠᱨᱤ ᱦᱚᱲ ᱮ ᱛᱟᱦᱮᱸᱠᱟᱱᱟ ᱾ ᱢᱤᱱᱟᱠᱥᱤ ᱪᱤᱛᱷᱚᱨᱚᱱᱡᱚᱱ ᱫᱚ ᱢᱚᱬᱮᱜᱚᱴᱟᱝ ᱜᱤᱫᱽᱨᱟᱹᱠᱚ ᱢᱩᱫᱽᱨᱮ ᱦᱤᱰᱤᱧ ᱩᱛᱟᱹᱨ ᱮᱠᱞᱟ ᱠᱩᱲᱤ ᱜᱤᱫᱽᱨᱟᱹᱭ ᱛᱟᱦᱮᱸᱠᱟᱱᱟ  ᱾ ᱟᱡ ᱟᱭᱳ ᱥᱟᱵᱤᱛᱨᱤ ᱫᱚ ᱧᱩᱛᱩᱢᱟᱱ ᱵᱷᱟᱨᱚᱛᱱᱟᱴᱭᱚᱢ ᱜᱩᱨᱩ ᱯᱟᱱᱰᱟᱱᱟᱞᱞᱩᱨ ᱪᱳᱠᱠᱟᱞᱤᱸᱜᱚᱢ ᱯᱤᱞᱞᱟᱭᱤ ᱟᱨ ᱩᱱᱤ ᱦᱚᱯᱚᱱ ᱥᱩᱵᱵᱚᱨᱟᱭᱟ ᱯᱤᱞᱞᱟᱭᱤ ᱛᱤᱠᱤᱱᱟᱜ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱟᱠᱷᱽᱲᱟ ᱨᱮ ᱥᱮᱞᱮᱫ ᱠᱮᱫᱮᱭᱟᱭ ᱾ ᱩᱱ ᱫᱚ ᱢᱤᱱᱟᱠᱥᱤ ᱟᱜ ᱩᱢᱮᱨ ᱯᱩᱱ ᱥᱟᱞ ᱜᱮ ᱛᱟᱦᱮᱸᱠᱟᱱᱟ ᱾ ᱟᱨᱮ ᱥᱟᱞ ᱩᱢᱮᱨ ᱨᱮ ᱯᱩᱭᱞᱩ ᱛᱮ ᱥᱟᱞ ᱑᱙᱖᱖ ᱨᱮ ᱟᱡ ᱟᱨᱮᱱᱜᱮᱴᱨᱚᱢ ᱧᱩᱛᱩᱢ ᱮᱱᱮᱡ ᱢᱮᱞᱟᱝᱠᱤ ᱨᱮ ᱫᱮᱠᱷᱟᱣ ᱠᱮᱜᱼᱟ ᱾  ᱛᱤᱱᱡᱷᱚᱜ ᱟᱡ ᱵᱟᱵᱟ ᱵᱷᱟᱨᱚᱛ ᱫᱤᱥᱚᱢ ᱨᱟᱡᱜᱟᱲ ᱮ ᱩᱪᱟᱹᱲ ᱮᱱᱟ ᱢᱤᱱᱟᱠᱥᱤ ᱦᱚᱸ ᱵᱟᱵᱟ ᱥᱟᱶ ᱨᱟᱡᱜᱟᱲ ᱮ ᱥᱮᱱ ᱮᱱᱟ ᱾ ᱤᱠᱷᱟᱹᱱ ᱮᱱᱮᱡ ᱤᱫᱤ ᱠᱟᱛᱮ ᱯᱟᱲᱦᱟᱣ ᱫᱚ ᱵᱟᱭ ᱵᱟᱹᱜᱤ ᱞᱮᱱᱟ ᱾ ᱪᱷᱩᱴᱤ ᱫᱤᱱ ᱠᱚᱨᱮ ᱪᱮᱱᱱᱟᱭᱤ ᱦᱤᱡᱩᱜ ᱨᱮ ᱥᱩᱵᱵᱚᱨᱟᱭᱟ ᱯᱤᱞᱞᱟᱭᱤ ᱴᱷᱮᱱ ᱮᱱᱮᱡ ᱮ ᱪᱮᱫ ᱮᱱᱟ ᱾ ᱠᱩᱲᱤ ᱦᱚᱯᱚᱱ ᱠᱚ ᱞᱟᱹᱜᱤᱫ ᱤᱛᱷᱤᱨᱟᱡ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱨᱮ ᱥᱮᱪᱮᱫ ᱥᱟᱹᱛ ᱠᱟᱛᱮ ᱚᱨᱩᱱ ᱪᱤᱛᱷᱚᱨᱚᱱᱡᱚᱱ ᱧᱩᱛᱩᱢ  ᱢᱤᱫ ᱳᱨᱛᱷᱳᱰᱳᱱᱴᱤᱥᱴ ᱮ ᱵᱟᱯᱞᱟ ᱮᱱᱟ ᱾ ᱟᱡ ᱡᱟᱶᱟᱭ ᱫᱚ ᱩᱱ ᱥᱚᱢᱚᱭ ᱨᱮ ᱛᱟᱢᱤᱞ ᱱᱟᱰᱩ ᱥᱤᱨᱟᱹᱢᱚᱱᱛᱨᱤ ᱢᱹᱵᱷᱚᱠᱛᱚᱵᱚᱴᱥᱟᱞᱟᱢ ᱤᱡ ᱜᱚᱲᱚᱢ ᱠᱚᱲᱟ ᱠᱟᱱᱟᱭ ᱾ ᱡᱟᱶᱟᱭ ᱠᱟᱛᱮ ᱛᱤᱱᱟᱹᱜ ᱫᱤᱱ ᱜᱟᱱ ᱫᱚ ᱮᱱᱮᱡ ᱵᱟᱹᱜᱤ ᱦᱩᱭ ᱟᱫᱮᱭᱟ ᱾ ᱛᱟᱭᱚᱢ ᱥᱨᱤᱱᱤᱵᱟᱥᱚ ᱯᱤᱞᱞᱟᱭᱤ ᱧᱩᱛᱩᱢ ᱨᱩᱻᱥᱤᱠᱟ ᱥᱟᱝ ᱨᱚᱯᱚᱲ ᱠᱟᱛᱮ ᱮᱱᱮᱡ ᱮ ᱩᱫᱩᱜ ᱥᱚᱫᱚᱨ ᱠᱮᱜᱼᱟ ᱾ 

 ᱥᱟᱹᱠᱷᱭᱟᱹᱛ